 Nigerian Army: Awọn agbẹbọn pa ọgágun tẹlẹ Alex Badeh Iku pa oga ologun Àwọn agbébọn kan tí gbẹmí Ọgágun àgbà tẹlẹ fún iléeṣẹ ọmọ ogun òfúrufú Nàìjíríà, Alex Badeh. Alukoro fun ile iṣẹ ologun ofurufu, Commodre Ibikunle Daramola to fidi ọrọ naa mulẹ Iroyin sọ pe nigba ti o n bọ lati oko rẹ lopópónà Keffi sí Abuja ni wọn tí dáa lọnà tí wọn sí dá ẹmí rẹ légbodò. Koda iroyin ni wọn tun yinbọn pa awakọ rẹ pẹlu. Kini o yẹ koo mọ nipa Badeh? Omo bibi ipinlẹ Adamawa ni ọgagunfẹyinti Alex Badeh jẹ. O lo ọdun mejidinlogoji lẹnu iṣẹ ologun ko to fẹyinti ninu iṣẹ ologun ni oṣu keje, ọdun 2015. O jẹ ajagunfẹyinti nileeṣe ologun ofurufu, eyi to jẹ adari agba fun ni 2012 si 2014 Oun ni o jẹ olori ikọ ọlogun apapọ to n daabo bo Naijiria lọdun 2014 si 2015. Wọn fi ẹsun kan an pé o kowo jẹ ni eyi ti ajọ to n gbogun ti iwa ṣiṣe owo ilu baṣubaṣu EFCC n ṣe iwadii rẹ lọwọ lati oṣu keji, ọdun 2016. Wọn ni o na owo to yẹ ki wọn fi ra ohun eelo ijagun ni inakuna. Bakan naa lo jẹ adari PAF to jẹ awọn to n mojuto ọkọ ofurufu ile iṣe aarẹ lọdun 2002 si 2004. O jẹ adari ẹka ile iṣe ologun fun iṣe akanṣe pẹlu ọpọlọ pipe NDC ni ọdun 2006. Ogagun Alex Badeh gbe Mary Iyah niyawo. Tayọtayọ ni mó fẹ ṣiṣẹ pẹlú INEC ki ìdìbò 2019 lé dára Alápinni: Kò sí ẹni to fẹ kọkọ kọ iṣẹ òṣèré bíi ti àtẹyìnwá : Iku ogun nii pa akinkanju, iku odo ni pa omuwẹ. 